Området langs elven blir kalt Strathdee, Deeside eller «Royal Deeside» i området mellom Braemar og Banchory da dronning Victoria av Storbritannia var svært glad i dette området og bygget Balmoral Castle der. Navnet Dee er svært gammelt og er nevnt i skrifter så tidlig som i det andre århundre etter Kristus i arbeider av geografen Klaudios Ptolemaios fra Alexandria, og omtalte denne som (=Deva), i betydningen 'guddom', noe som antyder at elven kan ha hatt en gudommelig status for de tidligere innbyggerne i området.